Πασχάλης Φώκκης

Ο Πασχάλης Φώκκης είναι Κύπριος παλαίμαχος ποδοσφαιριστής, ο οποίος αγωνιζόταν ως αμυντικός. Αγωνίστηκε για 11 χρόνια στη Νέα Σαλαμίνα Αμμοχώστου.

 Σταδιοδρομία σε συλλόγους 
Ξεκίνησε και τελείωσε την καριέρα του στη Νέα Σαλαμίνα Αμμοχώστου. Σε ηλικία 17 χρονών, το 1965, εντάχθηκε στη Νέα Σαλαμίνα. Με την πρώτη ομάδα αγωνίστηκε για πρώτη φορά το 1966. Διέπρεψε κυρίως ως αμυντικός (λίμπερο), όσο και σαν παίχτης του κέντρου. Διετέλεσε και αρχηγός της ομάδας. Αποτελούσε βασικό στέλεχος της ομάδας του, έχοντας 240 συμμετοχές στο πρωτάθλημα και 27 στο κύπελλο. Την περίοδο 1976-77 τερμάτισε την καριέρα του όταν ήρθε σε ρήξη με άτομα της διοίκησης του σωματείου. Παρόλο που τον ζήτησαν κάποιες ομάδες μεταξύ των οποίων ο Πεζοπορικός Λάρνακας, που πρωταγωνιστούσε την εποχή εκείνη, αρνήθηκε να αγωνιστεί σε αυτές λόγω της αγάπης του προς τη Νέα Σαλαμίνα. Έτσι, ουσιαστικά τερμάτισε την ποδοσφαιρική του καριέρα σε ηλικία 28 ετών. Ακολούθως διετέλεσε προπονητής στην ομάδα της γενέτειρας του, Αναγέννηση Δερύνειας, η οποία αγωνιζόταν στις μικρές κατηγορίες. Αδελφός του ήταν ο Ανδρέας Φώκκης.

 Διεθνής σταδιοδρομία 
Το 1967, κλήθηκε για πρώτη φορά στην Εθνική Κύπρου. Μέχρι το τέλος της καριέρας του το 1977 ήταν είτε στην ενδεκάδα είτε στην αποστολή της Εθνικής Κύπρου. Είχε μία συμμετοχή σε προκριματικά παγκοσμίου κυπέλλου, έξι συμμετοχές σε προκριματικά του Euro και τέσσερις συμμετοχές σε διεθνή φιλικά. Με την Εθνική Κύπρου αγωνιζόταν είτε ως λίμπερο είτε ως κεντρικός αμυντικός.

 Στατιστικά σταδιοδρομίας 

 Αγώνες με την Εθνική Κύπρου 
 Ημερομηνία  Διοργάνωση  Αντίπαλος  Πόλη   Αποτέλεσμα 25 Μαρτίου 1969  Φιλικός αγώνας  Ελλάδα  Αθήνα  0-1  21 Μαΐου 1969  Μουντιάλ 1970  Δ. Γερμανία  Έσσεν  0-12  15 Νοεμβρίου 1970  Euro 1972  ΕΣΣΔ  Λευκωσία  1-3 9 Δεκεμβρίου 1970  Φιλικός αγώνας  Ελλάδα   Πειραιάς  1-1 3 Φεβρουαρίου 1971 Euro 1972  Β.Ιρλανδία  Λευκωσία  0-3 21 Απριλίου 1971 Euro 1972  Β.Ιρλανδία  Μπέλφαστ  0-5 9 Μαΐου 1971  Euro 1972  Ισπανία  Λευκωσία  0-2 7 Ιουνίου 1971  Euro 1972  ΕΣΣΔ  Μόσχα  1-6 6 Φεβρουαρίου 1974  Φιλικός αγώνας  Βουλγαρία  Μόρφου  1-4 5 Νοεμβρίου 1975  Φιλικός αγώνας  Ελλάδα   Λεμεσός  0-1 23 Νοεμβρίου 1975  Euro 1976  Τσεχοσλοβακία  Λεμεσός  0-3

 Παραπομπές 

 Πηγές 


 Βιβλιογραφία 





 Εξωτερικοί σύνδεσμοι 
 European Football

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας